«Жыл оқушысы-2018» Байқауының 

ЕРЕЖЕСІ

Мақсаты: І жартыжылдық қорытындысы бойынша 5-6, 7-10 сыныптардағы «үздік» және «екпінді» оқушылардың арасында ең үздігін анықтау.
Міндеттері: білім алушылардың сұрақтарға алдын-ала өздері даярлануы арқылы тарих, математика, информатика, жаратылыстану, география, биология, химия пәндері бойынша білімдерін жоғары деңгейге көтеру; алған білімдерін нәтижелі қолдана алуға, бәсекеге қабілеттілікке, топ алдында өзін-өзі ұстай білуге, тілдік қабілеттерін дамыту.  
Байқауға қатысушылар:
· көпшілік алдында өздерін таныстыра білуі;

· қойылған сұраққа жылдам, нақты жауап бере білуі;

· тест сұрақтарына өздігінен жауап іздей білуі, жан-жақты дайындала білуі, ізденісте болуы керек.
Өту түрі: іріктеу кезеңі -тест түрінде және қорытынды кезеңі-сайыс түрінде.
Байқаудың мазмұны мен құрылымы:

	№
	Атауы
	Мерзімі, ұзақтығы
	Күтілетін нәтиже

	1.
	Іріктеу кезеңі: тест сұрақтарына жауап алу.
	16 ақпан  

1 сағат  40 минут
	жоғары ұпай жинаған екі топтан 20 білім алушы қорытынды кезеңге өтеді

	2.
	Дайындық кезеңі
	қорытынды кезеңнің алдындағы бір апта бойы
	Байқауға қатысушылар тізімін құру, ақпараттандыру, жарнамалау.

Әділқазы алқасын тағайындау, жүргізушілерді, концерттік бағдарлама даярлау. 

	3.
	Кіріспе бөлімі
	23 ақпан
5-7 минут
	Сыртқы және ішкі уәж.

Әділқазы алқасымен таныстыру.

Іріктеу кезеңі нәтижесіне тоқталу.

	4.
	Негізгі бөлім:
І. Бәйге (10 сұраққа жауап алу)

ІІ. Полиглот (жұмбақтың шешуін үш тілде айту)

ІІІ. Көкпар (әр пәннен 5 сұрақтан қойылады)

ІV. Дода (ұяшықтағы жасырынған сұрақтарға жауап беру)

V. Жорға (15 сұраққа жауап)

VІ. Тапқыр болсаң шешіп көр! (логикалық тапсырма)
	23 ақпан
60-70 минут
	Бөлім тапсырмаларын орындау, көрермендер мен қатысушыларға концерттік бағдарлама қою.

	5.
	Рефлексия
	23 ақпан
7-10 минут
	Байқау нәтижесін шығару, іс-әрекет сараптамасы мен қорытындысы.


 «Жыл оқушысы-2018» Байқауының бағдарламасы 

        Мақсаты: І жартыжылдық қорытындысы бойынша 5-6, 7-10 сыныптардағы «үздік» және «екпінді» оқушылардың арасында ең үздігін анықтау.
Міндеттері: білім алушылардың сұрақтарға алдын-ала өздері даярлануы арқылы тарих, математика, информатика, жаратылыстану, география, биология, химия пәндері бойынша білімдерін жоғары деңгейге көтеру; алған білімдерін нәтижелі қолдана алуға, бәсекеге қабілеттілікке, топ алдында өзін-өзі ұстай білуге, тілдік қабілеттерін дамыту.  
Байқауға қатысушылар:
· көпшілік алдында өздерін таныстыра білуі;

· қойылған сұраққа жылдам, нақты жауап бере білуі;

· тест сұрақтарына өздігінен жауап іздей білуі, жан-жақты дайындала білуі, ізденісте болуы керек.
Өту түрі: қорытынды кезең-сайыс түрінде.
Барысы:

І жүргізуші:  - Қайырлы күн құрметті ұстаздар, білім алушылар және көрермен қонақтар!
ІІ жүргізуші: - «Жыл оқушысы – 2018» Байқауына қош келдіңіздер!
І жүргізуші:   Ғылымның сырын ұғына,

                       Шығыңдар білім шыңына.

                       Ұқыптылық пен зеректік,

                       Жеткізер сіздерді сол шыңға!
ІІ жүргізуші: - «Жыл оқушысы 2018» Байқауының іріктеу кезеңінде 48 үміткердің арасынан топ жарып алға шыққан 10 білім алушылар, бүгінгі байқауда білімдерін ортаға салып бақ сынар сайыскерлерімізді қол соғып қошеметпен ортаға шақырайық. (Әр сайыскер өз аты-жөнін, сыныбын, өмірлік ұстанымын айту керек)
І жүргізуші: -Әділқазы алқасымен таныс болайық. 

Мектеп директоры-Шакабаев Кайрат Нургалиевич
ІІ жүргізуші: директордың оқу ісі орынбасары-Муканова Гульнара Тургалиевна
І жүргізуші: 11 сынып оқушылары Советказыева Арайлым
ІІ жүргізуші: Амангельдыева Назира
І жүргізуші: Енсенова Диана
ІІ жүргізуші: сайыс кезеңдерімен таныс болайық:

                       І. Бәйге 

                       ІІ. Полиглот 

                       ІІІ. Көкпар 

                       ІV. Дода 

                       V. Жорға 

                       VІ. Тапқыр болсаң шешіп көр!
І жүргізуші:  Қарап тұрмай бәйгеге сіз еріңіз,

                        Шәкірттерге әділ шешім беріңіз.

                        Жүзден жүйрік, мыңнан тұлпар шығарар,

                        Бәйге, бәйге, бәйгелерді көріңіз – дей келе біз «Бәйге» кезеңін бастайық.
(Қатысушыларға қарапайым сұрақтар қойылады, әр сауалға жауаптың үш нұсқасы ұсынылады. Қатысушылар қолдарында тұрған жауап нұсқаларының әрпі жазылған қағаздардың бірін көтереді. Дұрыс жауап берген әр сұраққа 10 ұпай беріледі. Жауапқа он секунд уақыт беріледі, одан кейінгі жауаптар қабылданбайды.)
ІІ жүргізуші: әділқазылар алқасына сөз берейік. Ұпай саны төмен екі сайыскермен қоштасатын боламыз.

І жүргізуші: сайысымыздың келесі кезеңі «Полиглот». Барлықтарыңызға сәттілік.

(Жұмбақтар жасырылады, жұмбақтың шешуін қазақ, орыс, ағылшын тілінде айту керек. Бұл кезеңде де әрбір дұрыс жауапқа 10 ұпай.)

ІІ жүргізуші: әділқазылар алқасына сөз берейік. Ұпай саны төмен тағы екі сайыскермен қоштасатын боламыз.

І жүргізуші: сайысымыздың келесі кезеңі «Көкпар».

(Әр пәннен 5 сұрақтан қойылады. Жауапты карточканы бірінші көтерген сайыскер береді. Әр дұрыс жауапқа 10 ұпай.)

ІІ жүргізуші: әділқазылар алқасына сөз берейік.
І жүргізуші: Мәңгі бақи есте қалар,

               Ғажайып бір сайыс болсын.

               Білімдірек шәкірт озар,

               Қиынырақ сұрақ болсын. Келесі кезең «Дода».
          (10, 20, 30, 40 ұяшықтарын таңдап, сол ұяшықтардың сұрақтарына жауап береді. Ұпай аз сайыскерден бастаймыз. Жауап бере алмаса, дайын сайыскер жауап береді де, жауабы дұрыс болса, ұяшық таңдайды.)

ІІ жүргізуші: әділқазылар алқасына сөз берейік.

І жүргізуші: Көрермен жиналған бұл байқауға,

               Тым-тырыс қарап отыру жараса ма?

               Туыс, досқа, сыныптас, танысқа емес,

               Соқ қолыңды білімді жас талапқа!

ІІ жүргізуші: Біреу озса, біреуі артта қалады,

                Ренжімей тараса озбағандар жарады,-деп барлық қатысушыларымызға қол соғып қошемет көрсетіп бір қояйық. Келесі кезең «Жорға».


(Әр сайыскер 1 минут уақыт ішінде 15 сұраққа үлгергенінше  жауап береді. Дұрыс жауап 1 ұпай.)
І жүргізуші: Білім деген биік шың,

                              Бақытқа сені жеткізер.

                              Білім деген ақылшың, 

                              Қиындықтан өткізер!

 ІІ жүргізуші: Білгенге білім-байлық бағасы артық,

                          Салмағы сан жетпейтін қорғасындай.

                          Үйренсең өнер-білім өшпес мұра,

                         Таусылмас тау кенінің ордасындай. Сайысымыздың соңғы кезеңі «Тапқыр болсаң шешіп көр».

(Екі сайыскерге логикалық жұмбақ жасырылады. Ойлануға 1 минут беріледі. Шешуі екі сайыскер жауаптарын айтқан соң айтылады.)
І жүргізуші: әділқазылар алқасы «Жыл оқушысы -2018» байқауының жеңімпазын анықтағанша музыкалық құттықтауды қол соғып қарсы алайық!

ІІ жүргізуші: «Жыл оқушысы-2018» байқауының шешімін шығарып қорытындылау үшін әділқазылар алқасына сөз беріледі.
І жүргізуші: Таза мінсіз асыл тас, су түбінде жатады,

                       Таза мінсіз асыл сөз, ой түбінде жатады.

                        Су түбінде жатқан тас, жел толқытса шығады,

                        Ой түбінде жатқан сөз, шер толқытса шығады.

ІІ жүргізуші: Атадан қалған асыл мұрамыз,

                       Ғасырлардан ғасырға жалғассын.

                       Өнегелі әке менен ананың

                       Өнері мәңгі ұрпағымен жасасын! – деп «Жыл оқушысы-2018» Байқауымызды аяқтап, сіздерменен келесі жылға дейін «Қош сау болыңыздар дейміз!» (бірге). 

 

 
